SCB ลดดอกเบี้ยเงินกู้ 0.40% หวังบรรเทาภาระลูกค้า มีผลพรุ่งนี้
SCB ลดดอกเบี้ยเงินกู้ 0.40% หวังบรรเทาภาระลูกค้า มีผล 10 เม.ย.นี้
SCB ลดดอกเบี้ยเงินกู้ 0.40% หวังบรรเทาภาระลูกค้า มีผล 10 เม.ย.นี้
9 เม.ย. 2563

นายอาทิตย์ นันทวิทยา ประธานเจ้าหน้าที่บริหารและประธานกรรมการบริหาร ธนาคารไทยพาณิชย์ จำกัด (มหาชน) หรือ SCB เปิดเผยว่า ธนาคารพิจารณาปรับลดอัตราดอกเบี้ยเงินกู้ทุกประเภทลง 0.40% มีผลตั้งแต่วันที่ 10 เม.ย. 63 เป็นต้นไป เพื่อช่วยบรรเทาผลกระทบภาระต้นทุนดอกเบี้ยของลูกค้าอย่างเร่งด่วน เพราะสถานการณ์ไวรัสโควิด-19 ที่ยังคงแพร่ระบาดอย่างรุนแรงและยังไม่สามารถคาดการณ์ระยะเวลาสิ้นสุดได้ ส่งผลให้เศรษฐกิจในภาพรวมชะลอตัวลงแรง จากความภาวะชะงักงันในภาคธุรกิจ พร้อมตอบสนองนโยบายของธนาคารแห่งประเทศไทย (ธปท.) ที่ได้ประกาศมาตรการปรับลดอัตรานำส่งเงินสมทบกองทุนฟื้นฟูฯ (FIDF) ทำให้ธนาคารพิจารณาปรับลดอัตรดอกเบี้ยเงินกู้ลง
โดยอัตราดอกเบี้ยเงินกู้ลูกค้ารายใหญ่ชั้นดี ประเภทแบบมีระยะเวลา (MLR) ปรับลดจาก 5.775% เป็น 5.375% อัตราดอกเบี้ยเงินกู้ลูกค้ารายใหญ่ชั้นดี ประเภทเงินเบิกเกินบัญชี (MOR) ปรับลดลงจาก 6.495% เป็น 6.095% และอัตราดอกเบี้ยเงินกู้ลูกค้ารายย่อยชั้นดี (MRR) ปรับลดลงจาก 6.745% เป็น 6.345%
นอกจากมาตรการในการลดอัตราดอกเบี้ยเงินกู้ลงแล้ว ธนาคารจะมีการเพิ่มมาตรการต่างๆอื่นที่ตามมาอย่างต่อเนื่อง เพื่อช่วยเหลือลูกค้าที่ยังคงได้รับผลกระทบ ทำให้ลูกค้าของธนาคารทุกคนผ่านพ้นวิกฤตครั้งนี้ไปด้วยกัน
“ภาระดอกเบี้ยที่ลดลงในครั้งนี้จะมีส่วนช่วยให้ลูกค้าธุรกิจและลูกค้าสินเชื่อรายย่อยมีต้นทุนทางการเงินที่ลดลง และช่วยให้ลูกค้าสามารถฟันฝ่าวิกฤตนี้ไปได้ในที่สุด”นายอาทิตย์ กล่าว